Rethemnos Live

Το «Σχολειό του Άη Βασίλη» από το 9ο Δημοτικό Σχολείο Ρεθύμνου
2025-12-07 10:00 - 17:00 (Europe/Athens) | 9ο Δημοτικό Σχολείο Ρεθύμνου, Leoforos Machis Kritis, Rethymno, Ρεθύμνου, 741 33, Greece
Ο Σύλλογος Γονέων, ο Σύλλογος Διδασκόντων και τα παιδιά του 9ου δημοτικού σχολείου Ρεθύμνου, στα Μισίρια, σας προσκαλούν σε μια μαγική διήμερη γιορτή!
Το “Σχολειό του Άη Βασίλη” 3 έρχεται το Σάββατο 6 και την Κυριακή 7 Δεκεμβρίου!
Το Σάββατο, 5 + 1 Χριστουγεννιάτικες Θεατρικές Παραστάσεις, όπου, 72 καλικάντζαροι και 34 ξωτικά, μάγισσες και πλάσματα της ονειροφαντασίας, μάγοι, βοσκοί και βασιλιάδες, ζωντανεύουν από τους μαθητές και τις μαθήτριες του σχολείου.
Θα ακολουθήσει ο Ζιν Ζιν και το Φυστίκι που δημιουργούν ένα τσίρκο από μόνοι τους. Σας προσκαλούν να ονειρευτείτε με τα μάτια ανοικτά σε ένα διαδραστικό σόου που συνδυάζει ακροβατικά, ζογκλερικά, μαγεία και ψευδαισθήσεις!
Μουσικές και τραγούδια από το μουσικό εργαστήρι του σχολείου μας, χριστουγεννιάτικα παιχνιδοπειραματα! Εικαστικά εργαστήρια δημιουργικής επαναχρησιμοποίησης από το ΚαΡάΒι, κάρτες χριστουγεννιάτικες από τις δασκάλες μας, χοροί παραδοσιακοί και σύγχρονοι!
Και παιχνίδια για όλα τα παιδιά! Τραμπολίνο, σκοποβολή με νερφ και πολλά άλλα! Δώρα πολλά από τον Αη Βασίλη και…
Λιχουδιές γλυκές και αλμυρές και ροφήματα και…
Εεε κράτα και κάτι για έκπληξη!!
– Μαααα δεν έχω πει ούτε τα μισά!
– Να πω μόνο ότι την Κυριακή το πρωί θα έχουμε παράσταση από το διάσημο Magicris που θα μας αφήσει άφωνους!
Η είσοδος είναι ελεύθερη με ελεύθερο πάρκινγκ στο διπλανό σχολείο (4ο Γυμνάσιο) και την εκκλησία (Ι.Ν. Πέτρου και Παύλου)!
Η αυλή μας είναι πολύ μεγάλη, με εύκολη πρόσβαση σε ΑΜΕΑ. Οι καρδιές μας είναι ακόμα μεγαλύτερες και σας χωράνε όλες και όλους!
Σας περιμένουμε! Στις 6 και 7 Δεκέμβρη. Στο 9ο δημοτικό σχολείο, στα Μισίρια Ρεθύμνου.

«Χριστούγεννα όπως παλιά» στο 14ο Δημοτικό Σχολείο Ρεθύμνου
2025-12-07 10:00 - 21:00 | 14ο Δημοτικό Σχολείο Ρεθύμνου, Varnali, Rethymno, Ρεθύμνου, 741 33, Greece
Το 14ο Δημοτικό Σχολείο Ρεθύμνου διοργανώνει για 5η συνεχή χρονιά τη γιορτινή εκδήλωση «Χριστούγεννα όπως παλιά»!
Το Σάββατο 6 και την Κυριακή 7 Δεκεμβρίου, από τις 10:00 έως τις 21:00.
Οι μικροί και μεγάλοι επισκέπτες θα έχουν τη δυνατότητα να απολαύσουν θεματικές χριστουγεννιάτικες εκδηλώσεις, δημιουργικά εργαστήρια και πολλές εκπλήξεις, σε μια ατμόσφαιρα γεμάτη χαρά και εορταστικό κλίμα.
Η είσοδος είναι ελεύθερη, ενώ μέρος των εσόδων θα διατεθεί στον Σύλλογο Ηλιαχτίδα, υποστηρίζοντας το σημαντικό έργο του.
Η δράση πραγματοποιείται με τη συνδιοργάνωση της Περιφέρειας Κρήτης.
Χριστούγεννα όπως παλιά 5!
Πρόγραμμα αμφιθεάτρου
Σάββατο 6/12
10:00 Τα πρωτάκια μας στολίζουν το δέντρο και τραγουδούν!
Μαθητές της Α΄ τάξης και οι δασκάλες τους: Κα.Τζιλιγκάκη Κ. Κα. Μπατσή Δ., Κα. Μπακαή Δ., Κα. Τζωρτζινάκη Ε., Παίζουν μουσική: Δούσος Φ. & Λιοδάκης Σ.
11:00 Προβολή βίντεο “Τα Χριστούγεννα μέσα από τα μάτια των δασκάλων μας” και τραγούδι από τα παιδιά του ΣΤ3 και τους δασκάλους τους: Κα. Κονταξάκη, Κ. Χριστοδουλάκης, Κα.Τζωρτζινάκη.
12:00 Γυμναστική παρουσίαση του συλλόγου ΓΑΣ ΑΚΑΛΛΗ και της ομάδας Team Fourteen. Λιάνα Γεωργοπούλου.
13:00 “Φως- Χριστούγεννα- Ρυθμός” Μουσικοθεατρικό δρώμενο Δ΄τάξη και οι δασκάλες τους Κα.Κοκονά, Κα. Παπαπέτρου, Κα. Βελονάκη, με τη βοήθεια της Κα. Σαπουντζή.
14:00 “Πάμε κόντρα στις οθόνες?¨ θεατρικό δρώμενο.
Στ’2 και οι δασκάλες τους: Κα. Μαρκάκη Μ. – Κα. Σπυριδάκη Μ.
14.30 “Βρες το βήμα σου” Αφήγηση με παράλληλη δράση και τραγούδι.
Στ΄2 και οι δασκάλες τους: Κα. Μαρκάκη Μ. – Κα. Τζωρτζινάκη.
15:00 “Το ημερολόγιο των Χριστουγέννων”, Θεατρικό δρώμενο από τους μαθητές του Β΄1 και τη δασκάλα τους Κα. Φράγκου Δήμητρα.
15.30 Latin και Cheerleading χορογραφίες από την ομάδα του Space Dance – Χριστίνα Μελαμπιανάκη.
16.30 Θεατρική παράσταση “Ο Καραγκιόζης και η χριστουγεννιάτικη αποστολή” από τα παιδιά του Γ3 και τη δασκάλα τους Κα. Σταματάκη Μαλαματένια & Kα. Μαργαριτάκη Εύη.
17.30 “Μία παράσταση όλα…ρολόι”. Από το Παιδικό Θεατρικό Εργαστήριο Natural Ability- Κα.Σαπουντζή Ανδρομάχη.
18:00 “Ονειρέψου…Έλα στο όνειρο καλοκαιρινής χειμερινής νύχτας”, από το Εφηβικό Θεατρικό Εργαστήριο Natural Ability – Κα.Σαπουντζή Ανδρομάχη.
19:00 Μουσικοχορευτική παράσταση “Ματίλντα”.
Από την Ε΄ τάξη και τους δασκάλους τους. Μουσικός: Κα.Τζωρτζινάκη Έφη. Χορογραφίες: Κα. Κασαμπαλή Κ., & οι εκπαιδευτικοί: Μαμαλής Σ., Σαλαγάρα Μ., Ψαρρού Μ.
20:00 Χριστουγεννιάτικα ποπ τραγούδια από τη Γ΄Τάξη. Μουσικός: Κα. Τζωρτζινάκη Έφη και οι δασκάλες τους Κα.Παπουτσιδάκη Σ., Κα.Ζιώγα Β.,Κα. Σταματάκη Μ. Παίζουν οι μουσικοί Δούσος Φ.& Λιοδάκης Σ.
20.15 Μουσικό πάρτυ για μικρούς και μεγάλους!
—
Κυριακή 7/12
10:00 Πρωινή γυμναστική Acro Family για παιδιά με γονείς! Απο την ομάδα Team Fourteen και το σύλλογο ΓΑΣ ΑΚΑΛΛΗ-Λιάνα Γεωργοπούλου
11:00 Tennis games από την Ακαδημία Τένις Ρεθύμνου – Κ. Τσαγλιώτης Μανόλης.
12:00 Χορευτική παράσταση από τη σχολή χορού Δρυγιαννάκη Ιωάννα.
13:00 Χριστουγεννιάτικες μελωδίες από την παιδική χορωδία Δήμου Μυλοποτάμου και το μαέστρο τους Βαγγελή Λινοξυλάκη.
14.00 Γυμναστική παρουσίαση του συλλόγου ΓΑΣ ΑΚΑΛΛΗ και της ομάδας Team Fourteen. Λιάνα Γεωργοπούλου.
15:00 Τalent show! Παιδιά και…πιο μεγάλα “παιδιά” μας δείχνουν τα ταλέντα τους! Δηλώστε συμμετοχή!
16:00 Βίντεο “Η χρονομηχανή του Άγιου Βασίλη” και χορευτικό από τους μαθητές του Στ΄1 και οι δασκάλες τους Κα. Καλιτσουνάκη Μαρία & Κα. Κασαμπαλή Κατερίνα.
16.30 Γυμναστική παρουσίαση του συλλόγου ΓΑΣ ΑΚΑΛΛΗ και της ομάδας Team Fourteen. Λιάνα Γεωργοπούλου.
17:00 Θεατρική παράσταση “Χριστουγεννιάτικα στολίδια” απο το Β΄2 και οι δασκάλες τους Κα. Μπιτσάκου Μαρία & Κα. Ισιδώρα Μαθιούδη.
18:00 Μουσικοθεατρικό δρώμενο “Μαλλιά κουβάρια” από την Α΄ τάξη. Μουσικός: Κα.Τζωρτζινάκη Ε. και τις δασκάλες τους Κα Τζιλιγκάκη Κ., Κα Μπατσή Δ., Κα. Μπακαή Δ. Βοηθάει η Κα Σαπουντζη Α.
19:00 Αφηγηματικό δρώμενο “Σκαλικατζαράκια σαν άτακτα παιδάκια!” Από το Ε΄3 και τις δασκάλες τους Κα.Ψαρρού Μαρία & Κα.Σαπουντζή Ανδρομάχη.
19.30 Γυμναστική παρουσίαση του συλλόγου ΓΑΣ ΑΚΑΛΛΗ και της ομάδας Team Fourteen. Λιάνα Γεωργοπούλου.
19.40 Λήξη με αποχαιρετιστήριο Christmas Flash Mob!
—
Παράλληλα Εργαστήρια:
Σάββατο 6/12
10:00 Ταξίδι των αισθήσεων στο Β. Πόλο – απο τα κέντρα ΛΟΓΟπαίγνιο-Αίσθηση-Κύκλοι -Si Παιδιατρική Εργοθεραπεία Σπανίδης Ηλίας.
11:00 Στολίδι – κοτσίδι στο λεπτό με τις μαμάδες Νίκη & Στέφη!
12:00 Φτάξτε το γλυκάκι σας! Cake pop από την Κα. Βίκη Λιακοπούλου και τα ξωτικά της.
14:00. Παίξε με τις αισθήσεις σου με τις νηπιαγωγούς των Παραμυθένιων Σχολείων.
16:00 Messy play με τις νηπιαγωγούς του 5ου Νηπιαγωγείου.
18:00 Ταξίδι των αισθήσεων στο Β. Πόλο – απο τα κέντρα ΛΟΓΟπαίγνιο-Αίσθηση-Κύκλοι -Si Παιδιατρική Εργοθεραπεία Σπανίδης Ηλίας.
Κυριακή 7/12
10:00 Ταξίδι των αισθήσεων στο Β. Πόλο – απο τα κέντρα ΛΟΓΟπαίγνιο-Αίσθηση-Κύκλοι- Si Παιδιατρική Εργοθεραπεία Σπανίδης Ηλίας.
12:00 Messy play με τις νηπιαγωγούς του 5ου Νηπιαγωγείου.
14:00 Ρομποτική- ”Ο Άγιος Βασίλης γυμνάζεται” με τις δασκάλες μας Ιωάννα Κουφάκη-Μαρία Καλιτσουνάκη
16:00 STEM για παιδιά από την ομάδα “Science in the city”.
18:00 Παίξε με τις αισθήσεις σου με τις νηπιαγωγούς των Παραμυθένιων Σχολείων.

Η μαγεία των Χριστουγέννων έρχεται στο 10ο Δημοτικό Σχολείο Ρεθύμνου!
2025-12-07 11:00 - 15:00 | 10ο Δημοτικό Σχολείο Ρεθύμνου, Nikomidias, Rethymno, Ρεθύμνου, 741 33, Ελλάδα
Την Κυριακή 7 Δεκεμβρίου 2025 στις 11:00, η αυλή του 10ου Δημοτικού Σχολείου Ρεθύμνου γεμίζει χαρά, μουσική και… χριστουγεννιάτικα θαύματα!
Ο Σύλλογος Γονέων & Κηδεμόνων του σχολείου διοργανώνει ένα μοναδικό Bazaar, γεμάτο παιχνίδια, λιχουδιές, εργαστήρια, face painting, παραμύθια και πολλές εκπλήξεις για μικρούς και μεγάλους!
Και φυσικά… ο Άγιος Βασίλης θα είναι εκεί!
Είσοδος δωρεάν

Χριστουγεννιάτικο παζάρι των Νηπιαγωγείων του Ατσιποπούλου
2025-12-07 11:00 - 18:00 | Ατσιπόπουλο, Ατσιπόπουλο, Ατσιπόπουλο, Ρεθύμνου, 74100, Ελλάδα
Τα Νηπιαγωγεία του Ατσιποπούλου ανοίγουν την αγκαλιά τους και σας προσκαλούν στο πιο μαγικό Χριστουγεννιάτικο Παζάρι!

Σάββατο 6 Δεκεμβρίου | 18:00 – 21:00
Κυριακή 7 Δεκεμβρίου | 11:00 – 18:00

Τι θα βρείτε εκεί; Λαχταριστό φαγητό & γλυκίσματα, παιχνίδια & δημιουργικές δραστηριότητες, Χριστουγεννιάτικες μελωδίες και πολλές, πολλές εκπλήξεις!
Ελάτε με τα παιδιά σας να γεμίσουμε τις μέρες μας χαμόγελα, γέλια και χριστουγεννιάτικη μαγεία!
Σας περιμένουμε όλους!
Το 1ο, 2ο, 3ο και 4ο Νηπιαγωγεία Ατσιποπούλου

Προβολή παιδικής ταινίας από την ΣΤ' του Δημοτικού Σχολείου Πρινέ Ρεθύμνου
2025-12-07 17:30 - 19:00 | Πρινές, Prines, Ρεθύμνου, 741 50, Greece
Η ΣΤ’ του Δημοτικού σχολείου Πρινέ διοργανώνει προβολή παιδικής ταινίας την Κυριακή 7 Δεκεμβρίου 2025 και ώρα 17:30, στο «Ενοριακό Κέντρο» Πρινέ (Άγιος Νικόλαος).
Τα έσοδα της προβολής της ταινίας θα διατεθούν για την εκδρομή της ΣΤ’ τάξης στην Αθήνα.

Η παράσταση «LOVE-EVOLution ή EVOLution-LOVE» στο The Garage
2025-12-07 19:00 | The Garage, Δημοκρατίας 53, Rethymno, Rethymno, Ρεθύμνου, 74132, Greece
Ένα πρωτότυπο έργο βασισμένο στις ιδέες των σεναρίων των κινηματογραφικών ταινιών Eternal Sunshine of a spotless mind (Τσάρλι Κάουφμαν) και Her (Σπάικ Τζονζ).
Ο Έρωτας δεν εξηγείται· συμβαίνει. Έρχεται όταν θέλει, φεύγει χωρίς λόγο, επιμένει όταν όλα δείχνουν να έχουν τελειώσει. Δεν υπακούει σε κανέναν κανόνα, γιατί ο ίδιος είναι ο κανόνας. Εκείνος αποφασίζει. Γιατί ο Έρωτας υπάρχει μόνο όσο εκείνος το θελήσει. Πάντα.
Στην εποχή των οθονών, των δεδομένων και της τεχνητής νοημοσύνης, πώς, όμως, ερωτεύεται ο άνθρωπος; Πού τελειώνει η ψευδαίσθηση και πού αρχίζει η αλήθεια;
Μια εξερεύνηση του έρωτα, της μνήμης και της εξέλιξης του ανθρώπινου συναισθήματος, σε μια εποχή όπου η τεχνολογία υπόσχεται να μας φέρει πιο κοντά — αλλά και να μας απομακρύνει οριστικά.
Δραματουργία: Ελένη Δάγκα και Μάνος Λιουδάκης
Σκηνοθεσία: Μαριάννα Κοντούλη
Σκηνική έκφραση: Κωνσταντίνα Γιασεμίδου
Ηχητική και μουσική επιμέλεια: Πρόδρομος Καραδελόγλου
Σκηνικά- Κοστούμια: The Garage Theatre
Με τους Αντώνη Παλιεράκη και Ελένη Δάγκα
Συμμετέχουν με τη φωνή τους οι: Μαρία Ζαχαράκη και Γιώργος Ξενικάκης
Κάθε Σάββατο στις 21.00 και Κυριακή στις 19.00
Ακατάλληλο κάτω των 18
Είσοδος 15€.
Κρατήσεις στο τηλέφωνο 6932 492752

Προβολή της ταινίας «Με κομμένη την ανάσα» του Ζαν-Λυκ Γκοντάρ από την ΚΙΝΛΕΡ
2025-12-07 20:00 | Κέντρο Βυζαντινών Τεχνών, Εθνικής Αντιστάσεως 82, Ρέθυμνο, Ρεθύμνου, 74100
Η Κινηματογραφική Λέσχη Ρεθύμνου σε συνεργασία με το Γαλλικό Ινστιτούτο Ελλάδας, διοργανώνει για τον Δεκέμβριο του 2025 ένα αφιέρωμα στον Γάλλο σκηνοθέτη Ζαν-Λυκ Γκοντάρ, βασικό εκπρόσωπο του γαλλικού νέου κύματος (Nouvelle Vague).
Η πρώτη ταινία του αφιερώματος στον σκηνοθέτη Ζαν-Λυκ Γκοντάρ είναι η κλασική δραματική περιπέτεια «Με κομμένη την ανάσα / À bout de souffle / Breathless», γαλλικής παραγωγής 1960.
Η προβολή θα πραγματοποιηθεί την Κυριακή 7 Δεκεμβρίου 2025, στις 20:00, στο “Κέντρο Βυζαντινών Τεχνών” στην οδό Εθνικής Αντιστάσεως 84, στην παλιά πόλη του Ρεθύμνου.

Πρόκειται για την πρώτη μεγάλου μήκους ταινία που σκηνοθέτησε ο Ζαν-Λυκ Γκοντάρ και η πρώτη ταινία του Ζαν Πολ Μπελμοντό ως ηθοποιός. Θεωρείται ένα από τα πρώτα δείγματα του γαλλικού νέου κύματος (Nouvelle Vague).
Σύνοψη της ταινίας
Ο Μισέλ Πουακάρ (Jean-Paul Belmondo) είναι ένας νεαρός, αντικομφορμιστής μικροαπατεώνας που θαυμάζει τους αμερικανούς γκάνγκστερ και τον Χάμφρεϊ Μπόγκαρτ. Αφού κλέβει ένα αυτοκίνητο στη Μασσαλία και σκοτώνει έναν αστυνομικό που τον καταδιώκει, φτάνει στο Παρίσι προσπαθώντας να μαζέψει χρήματα για να δραπετεύσει στην Ιταλία. Εκεί συναντά την Πατρίσια Φράντσινι (Jean Seberg), μια Αμερικανίδα φοιτήτρια δημοσιογραφίας που πουλά εφημερίδες στη λεωφόρο των Ηλυσίων Πεδίων. Ο Μισέλ την ερωτεύεται και προσπαθεί να την πείσει να φύγει μαζί του. Ωστόσο, καθώς η αστυνομία τον κυνηγά και η Πατρίσια αρχίζει να αμφιταλαντεύεται για τα αισθήματά της και την εμπλοκή της, η σχέση τους οδηγείται μοιραία σε προδοσία και τραγικό τέλος.
Η προβολή της ταινίας θα γίνει με υπότιτλους στα ελληνικά.
ΤΙΜΗ ΕΙΣΙΤΗΡΙΟΥ
Γενικό εισιτήριο: 5€
Συνδρομητές ΚΙΝΛΕΡ: 3€
Μαθητές: 3€
Φοιτητές: 3€
Άνεργοι: 3€

«Σημειωματάρια της Φαιστού»: Έκθεση σύγχρονης τέχνης του Μανώλη Ζαχαριουδάκη
2025-12-08 10:00 - 14:30 | Γκαλερί Μορφές, Γοβατζιδάκη 18, Ρέθυμνο, Ρεθύμνου, Ελλάδα
Το 8ο Φεστιβάλ Τέχνης Ν.Σ. σε συνδιοργάνωση με το Τμήμα Πολιτισμού του Δήμου Ρεθύμνης παρουσιάζει από 24 έως 6 Δεκεμβρίου 2025 στην ART Gallery Μορφές, την Έκθεση Σύγχρονης Τέχνης του Μανώλη Ζαχαριουδάκη, με θέμα: «Σημειωματάρια της Φαιστού».
O Μανώλης Ζαχαριουδάκης εκθέτει έργα της περιόδου 2020-2025, που δημιουργήθηκαν στην περιοχή της Φαιστού σαν ένα ημερολόγιο, εξ ου και ο τίτλος της έκθεσης «Σημειωματάρια της Φαιστού».
Ο καλλιτέχνης επιθυμεί να τονίσει την ύλη και το απτό των έργων, δίνοντάς τους όγκο και βάρος. Οι πρώτες ύλες είναι το τσιμέντο, το ασβεστοκονίαμα, αλλά και κλαδιά, καλάμια και ξύλα που περισυλλέχθηκαν σε χωράφια και παραλίες της περιοχής. Οι τεχνικές είναι διαφορετικές: νωπογραφία, ύφανση, συναρμογή, σκόνες χρωμάτων, κόλλες κ.ά. Τα θέματα παρουσιάζουν επίσης ποικιλία: μνήμες, μύθοι, αστερισμοί, εικόνες της καθημερινότητας, αναφορές και σχόλια σε βιβλία και στην ιστορία της τέχνης.
Η ποικιλία των υλικών, των τεχνικών, των μεθόδων κατασκευής και των θεμάτων, την οποία βλέπουμε στα «Σημειωματάρια της Φαιστού», χαρακτηρίζει όλο το έργο του Μ. Ζαχαριουδάκη: ζωγραφική, κατασκευές, συναρμογή αντικειμένων, μικρά γλυπτά, αλλά και ψηφιακά έργα κατασκευασμένα στον υπολογιστή.

Βιογραφικό σημείωμα Μανώλη Ζαχαριουδάκη
Γεννήθηκε στην Αθήνα το 1958. Σπούδασε ζωγραφική (1979-1984) στην ΑΣΚΤ της Αθήνας, στο εργαστήριο του Ν. Κεσσανλή.
Έχουν πραγματοποιηθεί περισσότερες από 20 ατομικές εκθέσεις με έργα του κυρίως στην Αθήνα αλλά και σε άλλες πόλεις της Ελλάδας, ενώ συμμετείχε σε αρκετές ομαδικές εκθέσεις στην Ελλάδα, την Ευρώπη (Ισπανία, Γαλλία, Ηνωμένο Βασίλειο, Βέλγιο, Ιταλία) και στις ΗΠΑ (Νέα Υόρκη).
Έργα του υπάρχουν στην Εθνική Πινακοθήκη – Μουσείο Αλεξάνδρου Σούτσου, στο Εθνικό Μουσείο Σύγχρονης Τέχνης (ΕΜΣΤ), στην Πινακοθήκη Αβέρωφ, στη Δημοτική Πινακοθήκη Ρόδου, στο Μακεδονικό Μουσείο Σύγχρονης Τέχνης και σε ιδιωτικές συλλογές.
Έχει εκδώσει δύο βιβλία (Προϊστορικό Ρεστοράν, Κέδρος, 2001 και Ζωγραφική, οδηγίες χρήσεως, Μεταίχμιο, 2011) και άλλα σε ψηφιακή μορφή (ebook). Από το 2021 δημιουργεί NFTs.
Το 2003 συμμετείχε στο πρόγραμμα Hellenic Studies του Princeton University των ΗΠΑ, ως επισκέπτης-καλλιτέχνης, με θέμα το έπος του Διγενή Ακρίτα.

INFO:
Χώρος: ΛRT Gallery Μορφές (Γοβατζιδάκη18, Ρέθυμνο)
Διάρκεια έκθεσης: 24 Οκτωβρίου έως 30 Νοεμβρίου 2025
Επισκέψεις: Ώρες λειτουργίας Καταστημάτων
Τηλέφωνα Επικοινωνίας: 6976955084 & 28310 50271

«Και Εδώ» - Ηχητικός Περίπατος από την ομάδα Scarmi (3ος κύκλος)
2025-12-09 21:00, 2025-12-10 21:00 | Πλατεία 25ης Μαρτίου, Πλατεία 25ης Μαρτίου, Ρέθυμνο, Ρεθύμνου, 74100, Greece
Η ομάδα Scarmi επιστρέφει με έναν 3ο και τελευταίο κύκλο παρουσιάσεων και σας προσκαλεί σε έναν ηχητικό, μουσικό, αφηγηματικό περίπατο που επιχειρεί να φωτίσει τις αόρατες τοπογραφίες της έμφυλης βίας στον δημόσιο χώρο της πόλης του Ρεθύμνου.
Με τη χρήση ακουστικών κεφαλής, τα άτομα που συμμετέχουν ακολουθούν μια διαδρομή στην πόλη και βιώνουν μια σύνθετη αφήγηση όπου ανώνυμες μαρτυρίες γυναικών, λογοτεχνικά θραύσματα, πρωτότυπη μουσική και περιβαλλοντικοί ήχοι συνθέτουν έναν χάρτη εμπειριών. Σημεία καθημερινά μετατρέπονται σε φορτισμένα πεδία μνήμης.
Η πόλη αποκαλύπτεται ως παράλληλος, ηχητικός χάρτης της πατριαρχίας· ένας χάρτης που αναδεικνύει το κρυμμένο, εσωτερικό, θηλυκό τραύμα που ο αστικός χώρος κουβαλά σιωπηλά. Ένα τραύμα αθέατο, χαραγμένο στις λεπτομέρειες της καθημερινότητας, που μέχρι τώρα δεν είχε ακουστεί.
Το «Και Εδώ» βασίζεται σε πραγματικά βιώματα γυναικών, τα οποία συγκεντρώθηκαν μέσω ερωτηματολογίων και έρευνας. Το υλικό έχει επεξεργαστεί και προσαρμοστεί, εξυπηρετώντας τις ανάγκες του ηχητικού έργου.
Η δράση παρουσιάστηκε για πρώτη φορά σε παραγωγή και συνεργασία με το Συμβουλευτικό Κέντρο Γυναικών της Διεύθυνσης Κοινωνικών Υπηρεσιών του Δήμου Ρεθύμνης, με αφορμή την 25η Νοεμβρίου, Διεθνή Ημέρα για την Εξάλειψη της Βίας κατά των Γυναικών.
«Η πατριαρχία δεν κατοικεί μόνο σε θεσμούς, αλλά και στον χώρο: στις αφανείς γωνιές της πόλης που δεν αποτυπώνονται σε επίσημους χάρτες».
Πότε: Τρίτη 9 & Τετάρτη 10 Δεκεμβρίου 2025 _ Ρέθυμνο
Ώρα: 21.00
Σημείο έναρξης: Πλατεία 25ης Μαρτίου, Ρέθυμνο (παρακαλείστε να βρίσκεστε στο χώρο 15 λεπτά νωρίτερα)
Είσοδος: 11€ ενιαίο
Διάρκεια: 60 λεπτά
Περιορισμένος αριθμός συμμετοχών: Και Εδώ _εισιτήρια
Συντελεστές
Σύλληψη / Δραματουργία / Σκηνοθεσία / Γραφιστικά / Αφήγηση: Αποστολάκη Ελεάννα
Πρωτότυπη Μουσική / Μίξη Ήχου / Ηχητικός Σχεδιασμός: Φλουρής Μιχάλης, Πιτσιδήμος Χριστόφορος
Παραγωγή: Ομάδα Scarmi (ΑΝΤΑΝΑΚΛΑΣΕΙΣ ΑΜΚΕ).
***Το έργο περιλαμβάνει αναφορές σε έμφυλη βία και κακοποιητικές εμπειρίες, οι οποίες ενδέχεται να λειτουργήσουν ως σημεία πυροδότησης για άτομα με αντίστοιχα βιώματα…

Το Μικρό Θέατρο Ρεθύμνου παρουσιάζει τη θεατρική παράσταση «Ζώνη Αποκλεισμού»
2025-12-09 21:00, 2025-12-10 21:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η Περιφέρεια Κρήτης – Αντιπεριφέρεια Ρεθύμνου και το Μικρό Θέατρο Ρεθύμνου συνδιοργανώνουν και παρουσιάζουν τη θεατρική παράσταση «Ζώνη Αποκλεισμού» την Τρίτη 9 και την Τετάρτη 10 Δεκεμβρίου 2025, ώρα 21:00 στο Σπίτι του Πολιτισμού.Η παράσταση, που πραγματοποιείται σε σκηνοθεσία του Γιάννη Περογαμβράκη, είναι βασισμένη στο έργο “The Children” της βραβευμένης Βρετανίδας συγγραφέα Lucy Kirkwood, ένα έργο σύγχρονο – γραμμένο το 2016 – και εμπνευσμένο από τα γεγονότα που ακολούθησαν της έκρηξης του πυρηνικού εργοστασίου στην Φουκοσίμα. Έρχεται να φωτίσει και να διαπραγματευτεί έννοιες όπως περιβαλλοντική καταστροφή, οικολογική συνείδηση, ατομικό και κοινωνικό αίσθημα ευθύνης. Όλα πλεγμένα και συναρτώμενα από διαπροσωπικές σχέσεις που αναπτύσσονται και (δυσ)λειτουργούν σε κάθε επίπεδο.Η παράσταση τελεί υπό την Αιγίδα του Δήμου Ρεθύμνης.ΣυντελεστέςΣκηνοθεσία: Γιάννης ΠερογαμβράκηςΜουσική: HYΔRAΣκηνική και ενδυματολογική επιμέλεια – προβολή – αφίσα: Κάλλη ΚαραδάκηΠαίζουν (με σειρά εμφάνισης): Βιβή Χατζηκωτούλα, Γιάννα Παγιαβλή, Δημήτρης ΒαρελάςΗ είσοδος είναι ελεύθερη για το κοινό.

3η Συνάντηση της Σχολής Γονέων της Ιεράς Μητρόπολης Ρεθύμνης
2025-12-10 18:00 | Αίθουσα Ι.Ν. Τεσσάρων Μαρτύρων, Πλατεία Τεσσάρων Μαρτύρων, Ρέθυμνο, Ρεθύμνου, 74100, Ελλάδα
Η 3η Συνάντηση της Σχολής Γονέων της Ιεράς Μητρόπολης Ρεθύμνης και Αυλοποτάμου θα πραγματοποιηθεί την Τετάρτη 10/12/2025 στις 18.00, στο Κέντρο Κοινωνικής &
Πολιτισμικής Διακονίας «ΘΕΟΜΗΤΩΡ» στο Ρέθυμνο.
Θέμα της συνάντηση θα είναι «Μεγαλώνοντας παιδιὰ μὲ ὑγιῆ θρησκευτικότητα» με ομιλητή τον Πρωτοπρεσβύτερος Χριστόδουλο Μπίθα.

Ομιλία με θέμα «Σεισμός, ένα φυσικό φαινόμενο»
2025-12-10 18:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Στο πλαίσιο της συνεργασίας του συνδέσμου συνταξιούχων καθηγητών, της Δημόσιας Κεντρικής Βιβλιοθήκης Ρεθύμνου και του Τμήματος Παιδείας-δια Βίου Μάθησης Δήμου Ρεθύμνης, για τη διοργάνωση ομιλιών με διάφορα θέματα, προγραμματίστηκε ομιλία με θέμα: «ΣΕΙΣΜΟΣ: ΕΝΑ ΦΥΣΙΚΟ ΦΑΙΝΟΜΕΝΟ»
Η εκδήλωση θα πραγματοποιηθεί την Τετάρτη 10 Δεκεμβρίου 2025 και ώρα 18.00 στην αίθουσα εκδηλώσεων της Δημόσιας Κεντρικής Βιβλιοθήκης Ρεθύμνου (Μπίρη 6, κάθετος Λεωφ. Σταμαθιουδάκη).
Ομιλητές:

Γιώργος Γεωργαλής πρώην αντιδήμαρχος Παιδείας Ρεθύμνου, καθηγητής Φ.Ε. με ειδίκευση στη Γεωφυσική και το Περιβάλλον (θεωρητική ερμηνεία των σεισμών)
Βασίλης Σιμιτζής, υπεύθυνος Μουσείου Γουλανδρή, Γεωλόγος (Η μελέτη της αντισεισμικής προστασίας του Δήμου Ρεθύμνου)

Ατομική έκθεση ζωγραφικής της Νίκης Ρουμπάνη με τίτλο «Η θεά στο λαβύρινθο»
2025-12-10 18:00 - 21:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η ζωγράφος Νίκη Ρουμπάνη παρουσιάζει την ατομική έκθεσή ζωγραφικής της με τίτλο «Η θεά στο λαβύρινθο» στο Σπίτι του Πολιτισμού (Ε. Βερνάρδου 12, Ρέθυμνο), με την αιγίδα του Δήμου Ρεθύμνης.
Την έκθεση, που διοργανώνεται στο πλαίσιο του project ΡΟΕΣ του Ελληνικού Δικτύου Γυναικών Ευρώπης σε συνεργασία με την Ένωση Καθηγητών Καλλιτεχνικών και διερευνά τον Μύθο ως πεδίο εσωτερικής διαπραγμάτευσης, φωτίζοντας τις εντάσεις ανάμεσα στην πολιτισμική καταγωγή και την ανάγκη προσωπικής χειραφέτησης.
Την έκθεση επιμελείται ο Πάρης Καπράλος.
Η έκθεση διαρκεί 1-10 Δεκεμβρίου 2025 και είναι ανοικτή καθημερινά 18:00 – 21:00 με ελεύθερη είσοδο για το κοινό.
Η ζωγράφος Νίκη Ρουμπάνη είναι διαθέσιμη και άλλες ώρες, πέραν τυπικού ωραρίου, για ξεναγήσεις σχολείων και συλλόγων, κατόπιν συνεννόησης. Η ξενάγηση στην έκθεση μπορεί να πραγματοποιηθεί στα Ελληνικά ή στα Αγγλικά. Επικοινωνία: 6933407044.
Παράλληλα με την έκθεση, διοργανώνονται πολλές δράσεις, εκδηλώσεις
Για την έκθεση έχει εκδοθεί αναμνηστικός κατάλογος – βιβλίο σε ψηφιακή μορφή, διαθέσιμος δωρεάν σε όλους τους επισκέπτες της.
Την έκθεση υποστηρίζει οργανωτικά η ARTgrID.

Διάλεξη της Άννας Τζανιδάκη με τίτλο: «Ακούσατε - Ακούσατε! Το θέατρο στο Ρέθυμνο από το 1900 ως το 2000»
2025-12-10 19:30 - 20:30 | Ινστιτούτο Μεσογειακών Σπουδών, Νικηφόρου Φωκά 130, Ρέθυμνο, Ρεθύμνου, Ελλάδα
Διάλεξη της Άννας Τζανιδάκη με τίτλο: «Ακούσατε – Ακούσατε! Το θέατρο στο Ρέθυμνο από το 1900 ως το 2000» θα πραγματοποιηθεί την Τετάρτη 10 Δεκεμβρίου, στις 7:30 μ.μ., στο Ινστιτούτο Μεσογειακών Σπουδών του Ιδρύματος Τεχνολογίας και Έρευνας (Νικηφόρου Φωκά 130, Παλιά πόλη, Ρέθυμνο).
Η πορεία του ρεθυμνιώτικου θεάτρου στον 20ό αιώνα, οι άνθρωποι και τα γεγονότα που την καθόρισαν.
Παράλληλα με τις κοινωνικές και ιστορικές μεταβολές της μικρής πόλης του Ρεθύμνου, που κάποτε χαρακτηρίστηκε ως «Πόλη των γραμμάτων και των τεχνών» ξεδιπλώνεται η θεατρική της δραστηριότητα. Μια δραστηριότητα άμεσα συνδεδεμένη με τους χώρους όπου αναπτύχθηκε, με τους περιοδεύοντες και τους τοπικούς θιάσους – επαγγελματικούς και ερασιτεχνικούς – αλλά και, κυρίως, με τους ανθρώπους που, με τον έναν ή με τον άλλο τρόπο, αφιερώθηκαν στην τέχνη του θεάτρου.
Με επίκεντρο τα καλλιτεχνικά γεγονότα που αποτέλεσαν σταθμούς στη θεατρική ιστορία της πόλης, η ομιλία επιχειρεί μια ιστορική αναδρομή στη σχέση θεάτρου και κοινωνίας στην κάθε περίοδο. Από τις παραστάσεις των μπουλουκιών και τα αυτοσχέδια θέατρα των αρχών του 20ού αιώνα, έως τις πρώτες ερασιτεχνικές προσπάθειες, τις επαγγελματικές δημιουργίες, τα φεστιβάλ και την αύξηση των θεατρικών σχημάτων στο τέλος του αιώνα. Τα στοιχεία που θα παρουσιαστούν προέρχονται από πολύχρονη έρευνα της ομιλήτριας στο πλαίσιο της διδακτορικής της διατριβής με τίτλο «Το θέατρο στο Ρέθυμνο τον 20ό αιώνα».
Βιογραφικό:
Η Άννα Κ. Τζανιδάκη, μεταδιδακτορική ερευνήτρια του τμήματος Φιλολογίας του Πανεπιστημίου Κρήτης. Γεννήθηκε στο Ρέθυμνο της Κρήτης και στο μεγαλύτερο μέρος της ζωής της ασχολείται με το θέατρο, τόσο στην θεωρία όσο και στην πράξη. Με μεγάλη αγάπη για την έρευνα ολοκλήρωσε αρχικά τις σπουδές στη Φιλοσοφική Σχολή του Πανεπιστημίου Κρήτης, τμήμα Φιλολογίας (τομέας Θεατρολογίας – Μουσικολογίας), συνέχισε ολοκληρώνοντας το Μεταπτυχιακό πρόγραμμα της Φιλοσοφικής Σχολής του Καποδιστριακού Πανεπιστημίου Αθηνών, τμήματος Θεατρικών Σπουδών, με τίτλο: «Παγκόσμιο Θέατρο: Πράξη – Δραματουργία – Θεωρία» και το 2023 ολοκλήρωσε στο Πανεπιστήμιο Κρήτης τη διδακτορική της διατριβή με θέμα «Το θέατρο στο Ρέθυμνο: 20ός αιώνας», μέρος της οποίας χρηματοδοτήθηκε με υποτροφία του ΙΚΥ. Ταυτόχρονα είναι ηθοποιός, ενεργό μέλος του θιάσου «Θεατρικός Περίπλους» από το 2005, έχοντας λάβει μέρος σε πάνω από 20 παραστάσεις, ενώ από το 2017 διδάσκει το μάθημα της Ιστορίας Θεάτρου και της Μεθοδολογίας Έρευνας Ρόλου στο «Σχολείο Θεάτρου» του, τον τετραετή κύκλο σπουδών του οποίου έχει επίσης παρακολουθήσει και ολοκληρώσει.
Έχει συμμετάσχει σε συνέδρια στην Ελλάδα και το εξωτερικό, όπως το 7ο Ευρωπαϊκό συνέδριο Νεοελληνικών Σπουδών (Βιέννη 2023) και στο Η’ Διεθνές Επιστημονικό συνέδριο «Παραδοσιακός Πολιτισμός της Ελλάδας» (Μόσχα 2023). Παράλληλα έχει πραγματοποιήσει αρκετές δημοσιεύσεις σε σχέση με την ιστορία του θεάτρου της πόλης του Ρεθύμνου και όχι μόνο. Το 2021 δούλεψε στην εταιρεία Istorima ως ερευνήτρια προφορικών ιστοριών του νομού Ρεθύμνου. Από το έτος 2023-24 εργάζεται στην δευτεροβάθμια εκπαίδευση, ενώ κατά το χειμερινό εξάμηνο 2025-26 διδάσκει στον τομέα θεατρολογίας του τμήματος φιλολογίας του Πανεπιστημίου Κρήτης.

Χριστουγεννιάτικο Παζάρι του Συλλόγου «Αγάπη»
2025-12-11 08:00 - 15:00, 2025-12-12 08:00 - 15:00 | Πλατεία Τεσσάρων Μαρτύρων, Πλατεία Τεσσάρων Μαρτύρων, Ρέθυμνο, Ρεθύμνου, Ελλάδα
Χριστουγεννιάτικο παζάρι του Συλλόγου Αγάπη με χειροποίητες κατασκευές.
Ελάτε να στηρίξετε τα εργαστήριά μας και να μοιραστείτε μαζί μας τη μαγεία των γιορτών!Θα βρείτε χειροποίητα στολίδια και μοναδικές δημιουργίες από τους ωφελούμενους των εργαστηρίων μας, καθώς και όμορφες προσφορές από φίλους του Συλλόγου.
11 & 12 Δεκεμβρίου, από τις 8 το πρωί έως τις 3 το μεσημέρι στην Πλατεία των Τεσσάρων Μαρτύρων

Η παράσταση «CAVEMAN» επιστρέφει στο Ρέθυμνο
2025-12-11 21:15 | Cineland Παντελής, Εμμανουήλ Πορτάλιου 3, Ρέθυμνο, Ρεθύμνου, Ελλάδα
Η κωμωδία που έγραψε προϊστορία επιστρέφει πιο αστεία από ποτέ!
Ο Σωτήρης Καλυβάτσης φοράει προβιά (γνωστού οίκου μόδας) και ανεβαίνει στη σκηνή του Θεάτρου Αθηνών, για να γίνει ο σύγχρονος CAVEMAN: ο άνθρωπος των σπηλαίων της διπλανής πόρτας, ένας πρωτόγονος με Wi-Fi, τηλεκοντρόλ και πιστωτική! Είναι έτοιμος να αποδείξει ότι το αιώνιο μπρα-ντε-φερ μεταξύ άντρα και γυναίκας ξεκίνησε πολύ πριν ανακαλύψουμε το delivery, το Tik-Tok και το γάλα αμυγδάλου.
Διασκευή – Σκηνοθεσία, με ρόπαλο του Νεάντερτάλ, αναλαμβάνει ο Γιώργος Γαλίτης.
Το παγκόσμιο φαινόμενο CAVEMAN – η πιο επιτυχημένη κωμωδία για της σχέσεις των δύο φύλων – είναι εδώ, με πολύ γέλιο, αυτοσαρκασμό, συγκίνηση, χορό, τραγούδι, μπαλέτα, λιοντάρια, κροκόδειλους, ένα μοναδικό υπερθέαμα με χιλιάδες κομπάρσους και προϊστορικές αλήθειες που σπάνε κόκαλα (μαμούθ)!

Μια παράσταση που απαντά στα μεγάλα ερωτήματα:
Γιατί οι άντρες δε βρίσκουν ποτέ τα πράγματά τους;
Γιατί οι γυναίκες επιμένουν να μιλάνε για τα συναισθήματά τους… ΤΩΡΑ;
Γιατί ένας άντρας από την πολλή στοχοπροσήλωση, χάνει και το στόχο και την προσήλωση;
Γιατί η απάντηση μιας γυναίκας είναι αυτή που πάντοτε επαναπροσδιορίζει την ερώτηση;
Και, τελικά, υπάρχει ζωή μετά το γάμο;
ΣΥΝΤΕΛΕΣΤΕΣ
CAVEMAN ο Σωτήρης Καλυβάτσης / Διασκευή-Σκηνοθεσία: Γιώργος Γαλίτης
Σκηνικά – Κοστούμια: Ντέιβιντ Νεγρίν / Φωτισμοί: Θεόδωρος Γκόγκος
Μουσικό Ηχοτόπιο: Νίκος Ασημάκης / Βοηθός Σκηνογράφου: Ξένια Κούβελα
Καλ/κή Δ/νση: Λευτέρης Πλασκοβίτης
Παραγωγή: Non Grata Productions
ΡΕθΥΜΝΟ: CINELAND Παντελής
Πέμπτη 11 Δεκεμβρίου στις 9:15 το βράδυ Προπώληση more κ στο ταμείο του θεάτρου.

«ΤΟ ΠΟΛΙΚΟ ΕΞΠΡΕΣ ΤΟΥ ΚΑΡΑΓΚΙΟΖΗ» στο CINELAND ΠΑΝΤΕΛΗΣ
2025-12-12 16:30 - 19:30 | Cineland Παντελής, Εμμανουήλ Πορτάλιου 3, Ρέθυμνο, Ρεθύμνου, Ελλάδα
Το θέατρο σκιών «Αθανασίου» παρουσιάζει την παράσταση «ΤΟ ΠΟΛΙΚΟ ΕΞΠΡΕΣ ΤΟΥ ΚΑΡΑΓΚΙΟΖΗ».
Τα Χριστούγεννα φτάνουν και ένα πολύχρωμο τρένο σταματάει έξω από την παράγκα του Καραγκιόζη. Σε αυτό το τρένο μπαίνουν μόνο τα παιδιά που ονειρεύονται για προορισμό τους το εργαστήρι του Άι Βασίλη.
Μικροί και μεγάλοι ελάτε να ονειρευτούμε μαζί και να διασκεδάσουμε στο μαγικό κόσμο της σκιάς με τις περιπέτειες του αγαπημένου μας Καραγκιόζη, με την υπογραφή του θεάτρου σκιών «Αθανασίου».
Οι παραστάσεις θα πραγματοποιηθούν στον κινηματογράφο «CINELAND ΠΑΝΤΕΛΗΣ», την Παρασκευή 12 Δεκεμβρίου.
Ώρες παραστάσεων: 16.30 και 18.30.
Τιμή εισιτηρίου: 7 €, προπώληση από το ταμείου του κινηματογράφου και εδώ: https://buff.ly/hcSTuJl – Δώρο σε κάθε παιδί.
Πληροφορίες: 69 72 71 71 87.

Χριστούγεννα στο Πάρκο της Οδού Αποστολάκη
2025-12-12 17:00 - 22:00, 2025-12-13 11:00 - 22:00 | 7ο Δημοτικό Σχολείο Ρεθύμνου, Αποστολάκη 6, Ρέθυμνο, Ρεθύμνου, 74100, Ελλάδα
Η χριστουγεννιάτικη γιορτή στο Πάρκο της Οδού Αποστολάκη έχει πλέον γίνει ένας ζωντανός θεσμός για το Ρέθυμνο. Για 12 συνεχόμενα χρόνια, το 7ο Δημοτικό Σχολείο, σε συνεργασία με το 8ο Νηπιαγωγείο, μαθητές, εκπαιδευτικοί, γονείς και εθελοντές όλων των ηλικιών, δημιουργούν μια τριήμερη γιορτή γεμάτη παιχνίδι, μουσική, χαμόγελα και την αληθινή ζεστασιά των Χριστουγέννων.
Στις 12, 13 και 14 Δεκεμβρίου, το πάρκο γεμίζει ξανά φως και ζωή, φιλοξενώντας δύο ξεχωριστές μουσικές βραδιές.

ΕΥΑ ΠΟΛΙΤΑΚΗ – Μια νέα φωνή από το Ρέθυμνο γεμίζει τη σκηνή
Την Παρασκευή 12 Δεκεμβρίου, η Εύα Πολιτάκη, μια νεαρή και πολλά υποσχόμενη δημιουργός από το Ρέθυμνο, θα ανοίξει τις μουσικές εκδηλώσεις της γιορτής. Με χαρακτηριστική ευαισθησία και καθαρότητα στην ερμηνεία της, η Εύα βρίσκεται στο δημιουργικό στάδιο του πρώτου της προσωπικού δίσκου, έχοντας δίπλα της σημαντικούς καλλιτέχνες και δασκάλους.
Στη διαδρομή της η Εύα έχει συνεργαστεί σε ντουέτο με τον Γιώργο Καραδήμο και έχει παρουσιάσει σημαντικά μουσικά πρότζεκτ με αποκορύφωμα τη συμμετοχή της στη μουσική παράσταση 0-100 στο Casa de Musica στην Αθήνα, με τίτλο “Ήρωας Εγώ”, στην οποία υπήρξε η ψυχή του ήρωα. Στη σκηνή θα τη συνοδεύει ο Θάνος Σταμούλης, παρουσιάζοντας ένα πρόγραμμα που συνδυάζει δικά της τραγούδια με αγαπημένες επιλογές από το σύγχρονο ελληνικό και έντεχνο ρεπερτόριο. Η Εύα μοιράζεται με το κοινό μικρές ιστορίες και στιγμές που τη συνδέουν με τα τραγούδια της, δημιουργώντας μια ζεστή και άμεση επικοινωνία.
Η παρουσία της στη γιορτή της Οδού Αποστολάκη προμηνύει μια βραδιά μελωδική, αληθινή και γεμάτη φρεσκάδα, από μια καλλιτέχνιδα που ανοίγει με σταθερό βήμα τον δικό της δρόμο στη μουσική.

ΜΑΝΟΣ ΠΑΠΑΔΑΚΗΣ – «Τα Απαραίτητα» επιστρέφουν στο Ρέθυμνο
Το Σάββατο 13 Δεκεμβρίου, ο Μάνος Παπαδάκης φέρνει στο Πάρκο της Οδού Αποστολάκη την παράσταση «Τα Απαραίτητα», συνεχίζοντας μια δημιουργική πορεία που τον έχει καθιερώσει ως έναν από τους πιο δραστήριους Κρητικούς τραγουδοποιούς. Με τραγούδια και αφηγήσεις που συνδέουν εποχές, εμπειρίες και πρόσωπα, ο Μάνος προσφέρει μια μουσική βραδιά γεμάτη συναίσθημα και θεατρικότητα.
Μαζί του στη σκηνή οι εξαιρετικοί μουσικοί του: Γιάννης Κοντάκης στο ηλεκτρικό μπάσο, Αποστόλης Γιασλακιώτης στην ηλεκτρική κιθάρα, Πολύδωρος Φραντζεσκάκης στα τύμπανα και Νίκος Οικονομέας στο κλαρίνο.
Το πρόγραμμα αποτελεί φυσική συνέχεια της επιτυχημένης παράστασης «Η Γύρα», ενώ περιλαμβάνει και ένα συγκινητικό αφιέρωμα στον Λαυρέντη Μαχαιρίτσα και τον Διονύση Σαββόπουλο. Παράλληλα, ο καλλιτέχνης παρουσιάζει για πρώτη φορά υλικό από τον νέο του δίσκο «Λαβύρινθος», που θα κυκλοφορήσει το 2026.Με τέσσερις προσωπικούς δίσκους και συνεργασίες με σπουδαία ονόματα της ελληνικής μουσικής, αλλά και την παράλληλη ιδιότητά του ως αρχαιολόγος, ο Μάνος Παπαδάκης προσφέρει μια μουσική εμπειρία που συνδυάζει γνώση, συναίσθημα και γνήσια καλλιτεχνική παρουσία.

Για 12Η χρονιά σας καλούμε να ζήσουμε μαζί κάτι που είναι πολλά περισσότερα από μια γιορτή. Είναι ένα συναίσθημα που γεμίζει τις καρδιές χαρά και ευτυχία, μια στιγμή που μας ενώνει όλους — μικρούς και μεγάλους.
Με την πολύτιμη υποστήριξη του Δήμου Ρεθύμνου για τον ήχο ,σας περιμένουμε να γίνουμε πάλι παιδιά, να αφεθούμε στη γλυκιά μελωδία των Χριστουγέννων και να πιστέψουμε στη μαγεία που ο καθένας μας μπορεί να δημιουργήσει.

Ομιλία με θέμα «ΑΣΚΗΣΗ ΚΑΙ ΥΓΕΙΑ. ΤΑ ΟΦΕΛΗ ΤΗΣ ΑΣΚΗΣΗΣ ΣΕ ΟΛΕΣ ΤΙΣ ΗΛΙΚΙΕΣ»
2025-12-12 18:30 | Πηγή Ρεθύμνου, Πηγή Ρεθύμνου, Ρεθύμνου, Ελλάδα
Μια πολύ ενδιαφέρουσα εσπερίδα με τίτλο «ΑΣΚΗΣΗ ΚΑΙ ΥΓΕΙΑ: Τα οφέλη της άσκησης σε όλες τις ηλικίες» θα πραγματοποιηθεί την ερχόμενη Παρασκευή 12 Δεκεμβρίου με ώρα έναρξης 18:30, στην αίθουσα εκδηλώσεων «Αριστείδης Παπαδάκης» που βρίσκεται στην Πηγή, πάνω από το ΚΕΠ Αρκαδίου.
Ομιλητές στην εκδήλωση θα είναι ο Αντιδήμαρχος Αθλητισμού του Δήμου Ρεθύμνης, Γενικός Γραμματέας της Ελληνικής Γυμναστικής Ομοσπονδίας, καθηγητής Φυσικής Αγωγής και πρώην διεθνής κριτής Ενόργανης Γυμναστικής (με συμμετοχή σε έξι διοργανώσεις Ολυμπιακών Αγώνων) Νίκος Προβιάς και ο δημοσιογράφος, με εξειδίκευση στο Αθλητικό ρεπορτάζ, Βασίλης Σκουντής.
Η εκδήλωση που απευθύνεται προς όλη την κοινωνία και θέτει ένα πολύ σοβαρό, κρίσιμο, διαχρονικά επίκαιρο και δημοφιλές ανά τον κόσμο ζήτημα, συνδιοργανώνεται από τον Σύνδεσμο Συνταξιούχων Καθηγητών Νομού Ρεθύμνης τη Δημόσια Κεντρική Βιβλιοθήκη Ρεθύμνου, το Τμήμα Παιδείας- Δια Βίου Μάθησης -Νέας Γενιάς του Δήμου Ρεθύμνης και το Τμήμα Αθλητισμού του Δήμου Ρεθύμνης.
Η είσοδος για το κοινό είναι ελεύθερη.

Δημοτική Φιλαρμονική Ρεθύμνου: Βόλτα με Χριστουγεννιάτικες Μελωδίες
2025-12-12 19:00 | Πλατεία Αγνώστου Στρατιώτη, ΔΗΜΟΣΙΑ ΔΗΜΟΤΙΚΗ ΠΛΑΤΕΙΑ ΑΓΝΩΣΤΟΥ ΣΤΡΑΤΙΩΤΗ, Ρέθυμνο, Ρεθύμνου, 74100, Greece
Ο Δήμος Ρεθύμνης και το Τμήμα Μουσικής Παιδείας προσκαλούν κατοίκους και επισκέπτες της πόλης σε μια γιορτινή μουσική βόλτα με τη Δημοτική Φιλαρμονική Ρεθύμνου, στο πνεύμα των Χριστουγέννων.
Η εκδήλωση θα πραγματοποιηθεί την Παρασκευή 12 Δεκεμβρίου 2025, με ώρα έναρξης 19:00, στην Πλατεία Αγνώστου Στρατιώτη.
Η Φιλαρμονική θα περιηγηθεί σε κεντρικά σημεία της παλιάς πόλης, συγκεκριμένα από την πλατεία Αγνώστου, τις οδούς Αρκαδίου και Παλαιολόγου, τον Πλάτανο, έως την Εθνικής Αντιστάσεως, γεμίζοντας τους δρόμους με χριστουγεννιάτικες μελωδίες.

Η παράσταση «Εγώ κι εσύ» από τον Θεατρικό Περίπλου
2025-12-12 21:00 | Περιηγητική Λέσχη Ρεθύμνου, Αγ. Φραγκίσκου 1, Ρέθυμνο, Ρεθύμνου, 74100, Ελλάδα
Το έργο «Εγώ κι εσύ» της Lauren Gunderson για 2η φορά στην Ελλάδα από τον Θεατρικό Περίπλου σε σκηνοθεσία Μαρίας Καντιφέ.
“Ήθελα να γράψω κάτι που θα σου κόψει την ανάσα και δε θα μπορείς να το περιμένεις”, λέει η συγγραφέας του έργου L. Gunderson
H 17χρονη Καρολάιν μένει περιορισμένη στο δωμάτιο της λόγω ενός προβλήματος υγείας που έχει εκ γενετής, που δεν της επιτρέπει να πάει σχολείο. Η επαφή της με τον έξω κόσμο γίνεται μέσω των social media. Όλα θα αλλάξουν όταν ο 17χρονος Άντονι θα την επισκεφτεί απρόσμενα για να κάνουν μια εργασία πάνω στην ποίηση του Walt Whitman. Οι δύο έφηβοι που δε γνωρίζονταν ως τώρα θα ξεκινήσουν ένα αληθινό και μυστηριώδες ταξίδι…
Παρασκευή 12 Δεκεμβρίου – Ώρα: 21:00
Στην αίθουσα της Περιηγητικής Λέσχης Ρεθύμνου (Αγίου Φραγκίσκου 2, Παλιά Πόλη, Ρέθυμνο)
Είσοδος: 15€ και 13€
Τηλέφωνο κρατήσεων: 6945458516

Σκηνοθεσία & Acting Coaching: Μαρία Καντιφέ
Μετάφραση: Χρήστος Νικολόπουλος
Πρωταγωνιστούν: Μαρία Σκορδίλη, Μάριος Μαραγκουδάκης
Σκηνικά: Θωμάς Καντιφές
Φωτισμοί: Μαρία Καντιφέ
Προβολές: Άννα Τζανιδάκη
Χειρισμός Ήχου: Γιάννης Μαθιουδάκης
Βοηθοί Σκηνοθέτριας: Άννα Τζανιδάκη, Γιάννης Μαθιουδάκης
Βοηθοί Σκηνής: Θωμάς Καντιφές, Αντρέας Διαμαντάκης, Γιάννης Μαθιουδάκης
Φωτογραφία Αφίσας: Γιάννης Μανιατάκης
Σχεδιασμός Αφίσας: Άννα Τζανιδάκη
Για το «Εγώ κι εσύ», η Λόρεν Γκάντερσον τιμήθηκε με το βραβείο Steinberg/ATCA New Play Award, ενώ ήταν υποψήφια και για το βραβείο Susan Smith Blackburn Prize.
Το κείμενο κυκλοφορεί από την ΚΑΠΑ Εκδοτική.
Σε συνεργασία με την Περιηγητική Λέσχη Ρεθύμνου.

Ο Γιάννης Μιχάλας και ο Γιώργος Βρανάς στο «Αλλού γι' αλλού»
2025-12-12 21:30 | Μεζεδοπωλείο Αλλού γι’ αλλού, Νικολάου Πλαστήρα 2, Ρέθυμνο, Ρεθύμνου, 74100, Ελλάδα
Ο Γιάννης Μιχαλας και ο Γιώργος Βρανάς με το συγκρότημα τους στο μεζεδοπωλείο «Αλλού γι’ αλλού».
Έναρξη 21:30.
Τηλ κρατήσεων 6974025703.

O Γιάννης Δουλγεράκης ζωντανά στο Liakoni
2025-12-12 22:00 | Liakoni Beach, Ari Velouchioti, Rethymno, Ρεθύμνου, 741 33
O Γιάννης Δουλγεράκης με το συγκρότημα του ζωντανά στο Liakoni (Άρη Βελουχιώτη 32, Παραλιακή Ρεθύμνου)
Παρασκευή 12 Δεκεμβρίου – Έναρξη 21:30.
Τηλ. για κρατήσεις 6980032740.

Tο «Χωριό των Δικαιωμάτων του Παιδιού» από το Παραμυθένιο Νηπιαγωγείο και τον Παραμυθένιο Κόσμο
2025-12-13 10:30 - 13:00 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
Κάθε παιδί είναι ένας κόσμος. Και κάθε δικαίωμα… ένα μικρό σπιτάκι που το προστατεύει
Το «Παραμυθένιο Νηπιαγωγείο» και ο παιδικός σταθμός «Παραμυθένιος Κόσμος» σας προσκαλούν σε μια γιορτή όπου τα σπιτάκια ανοίγουν τις πόρτες τους και μιλούν για όσα αξίζει να έχει κάθε παιδί: φροντίδα, ασφάλεια, φιλία, σεβασμό, χαρά!
Ελάτε να περπατήσουμε μαζί σε μια «γειτονιά» γεμάτη δικαιώματα — εκεί όπου κάθε παιδί νιώθει ότι ανήκει.
Η γιορτή θα πραγματοποιηθεί το Σάββατο 13 Δεκεμβρίου, από τις 10:30 έως τις 13:00, στην Πλατεία Μικρασιατών. Σε περίπτωση κακοκαιρίας, η εκδήλωση θα μεταφερθεί στο Σπίτι του Πολιτισμού.
Με την υποστήριξη του Δήμου Ρεθύμνης.

Χριστουγεννιάτικη γιορτή στο 5ο Δημοτικό Σχολείο Ρεθύμνου
2025-12-13 11:00 - 16:00 | 5ο Δημοτικό Σχολείο Ρεθύμνου, Drakontopoulou, Rethymno, Ρεθύμνου, 741 32, Greece
Χριστουγεννιάτικη γιορτή στο 5ο Δημοτικό Σχολείο Ρεθύμνου το Σάββατο 13 Δεκεμβρίου, από τις 11:00 έως τις 16:00.
Είσοδος ελεύθερη!

14η Έκθεση Χειροτεχνών στο Ρέθυμνο
2025-12-13 11:00 - 21:00 | Συνεταιρισμός Τζεπέτο, Κατεχάκη, Ρέθυμνο, Ρεθύμνου, 74100, Ελλάδα
13 & 14 Δεκεμβρίου – Ώρες 11:00 με 21:00
14η Έκθεση Χειροτεχνών στο Ρέθυμνο, στο «Τζεπέτο»
Στο πλαίσιο της έκθεσης θα πραγματοποιηθούν τα παρακάτω παιδικά και ενηλίκων εργαστήρια:
Κυριακή 14/12 ,11:30 πμ : Παράσταση αφήγησης με ζωντανή μουσική με την Αμάντα Γεραρχάκη και τον Μιχάλη Βόλακα.
–Θαύματα γλυκά και μια κρυμμένη σκανταλιά— Ακολουθεί εργαστήριο , φτιάχνω το στολίδι μου. Ηλικίες από 4 ετών έως 102!
Κυριακή 14/12, 15:00-17:00 μμ: Εργαστήριο φυσικών ακουαρελών από φυτά και χώμα.
Θα μάθουμε πως να δημιουργούμε χρωστικές ουσίες ή ακουαρέλα σε υγρή μορφή από φυτά χρησ διαφορετικές τεχνικές.
————————————
Η ομάδα χειροτεχνών καλωσορίζει τα Χριστούγεννα με την 14η ομαδική έκθεση χειροτεχνιών στον Συνεταιρισμό Τζεπέτο, στο Ρέθυμνο.
Η ομάδα Πλάνητας βρίσκεται στο Ρέθυμνο και αποτελείται από δημιουργούς με κοινό παρονομαστή την αγάπη για το χειροποίητο. Δημιουργούμε με τα χέρια μας μοναδικά προϊόντα, βασιζόμενες σε παραδοσιακές τεχνικές, ακολουθώντας παράλληλα τις τάσεις του σήμερα. Βελονάκι, μακραμέ , αργυροχρυσοχοΐα, βιβλιοδεσία, χαρτοπολτός, γλυκά με φρέσκα υλικά, ραπτική, ζωγραφική, κεραμική, υφαντική, φυσικά καλλυντικά, είναι μερικοί από τους τομείς ενασχόλησής μας μέσα από τους οποίους η ομάδα μας εκφράζεται δημιουργικά, προτάσσοντας παράλληλα την αυθεντικότητα, τη δεξιοτεχνία και την εξατομίκευση που συνοδεύουν το χειροποίητο.
Πλάνητας [ΕΤΥΜ.<πλάνης] εκείν@ που βήμα-βήμα φτιάχνει τη δική τ@ διαδρομή || εκείν@ που με το περπατάν μάχεται ενάντια σε μια πραγματικότητα που παρουσιάζεται σαν ομογενοποιημένη απολυτότητα.
Η ομάδα δρα σαν κοινότητα και απαρτίζεται από άτομα που δραστηριοποιούνται στη πόλη του Ρεθύμνου με δημιουργικές χειροτεχνίες είτε επαγγελματικά αλλά και ερασιτεχνικά.
Ιστορικά η χειροτεχνία είναι μια αρχέγονη, προ καπιταλιστική μορφή παραγωγής. Ο άνθρωπος αξιοποιώντας τη φαντασία του και τα υλικά που έβρισκε γύρω του κατασκεύαζε κάθε λογής αντικείμενα όπου το καθένα κατείχε τη χρηστική του αξία. Πλέον, το σύστημα του βιομηχανικού καταναλωτισμού με την μαζική παραγωγή και κατανάλωση , έχει μετατρέψει τη χειροτεχνία σε εμπόρευμα στο οποίο καθόλου αξία δε δίνεται στην ποιότητα και στην τέχνη που χρειάζεται ένα χειροτέχνημα για να δημιουργηθεί αντιθέτως σημασία δίνεται στην μαζική του ευρύτητα και στο όσο δυνατόν χαμηλότερα κόστος παραγωγής και πώλησης. Η χειροτεχνία έχει χάσει τη σημασία της και έχει αιχμαλωτιστεί από το κεφάλαιο και την εργατική εκμετάλλευση ή απλά έχει στριμωχτεί στην έννοια του χόμπι. Παραδοσιακά η χειροτεχνία ήταν συσχετισμένη με τη δύναμη της κοινότητας, την ικανότητα των ανθρώπων να δημιουργούν και να μοιράζονται.
Τζεπέτο Τεχνοχώρος – Geppetto Art lab
Κατεχάκη και Χειμάρρας (πεζόδρομος Φορτέτζα)
